L 338/26 Jurnalul Oficial al Uniunii Europene 21.12.2011 REGULAMENTUL DE PUNERE ÎN APLICARE (UE) NR. 1349/2011 AL COMISIEI din 20 decembrie 2011 de modificare a Regulamentului (CE) nr. 376/2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole (Regulamentul unic OCP) (), în special articolul 134, coroborat cu articolul 4, întrucât: (1) În conformitate cu articolul 130 din Regulamentul (CE) nr. 1234/2007, pentru a gestiona importurile, Comisiei i s-a conferit competența de a stabili produsele pentru care importul face obiectul prezentării unei licențe. Atunci când evaluează necesitatea unui sistem de licenţe, Comisia ia în considerare instrumentele adecvate de gestionare a pieţelor și în special cele de monitorizare a importurilor. (2)  La articolul 1 alineatul (2) litera (a) punctul (î) din Regu- lamentul (CE) nr. 376/2008 () al Comisiei se prevede obligativitatea prezentării unei licențe în cazul impor- turilor de „banane, proaspete importate în condițiile ratei taxei vamale din Tariful vamal comun” care intră sub incidența codului NC 0803 00 19. (3) În prezent, există alte mijloace care permit monitorizarea eficace a importurilor. In vederea simplificării și în scopul reducerii sarcinii administrative pentru statele membre şi pentru operatorii economici, trebuie anulată cerința prezentării de licențe în cazul importurilor de banane. La articolul 1 alineatul (3) din Regulamentul (CE) nr. 2014/2005 al Comisiei din 9 decembrie 2005 privind certificatele în cadrul regimului de import de banane în Comunitate pentru bananele puse în liberă circulație la taxa vamală din Tariful vamal comun (3), valabilitatea licenţelor este limitată la anul eliberării acestora. Prin urmare, este necesar să se anuleze obligația de obţinere a licențelor de import începând de la 1 ianuarie 2012. (4)  Prin urmare, Regulamentul (CE) nr. 376/2008 trebuie modificat în consecință. (5)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 În partea I din anexa II la Regulamentul (CE) nr. 376/2008 se elimină punctul I „Banane (partea XI din anexa I la Regulamentul (CE) nr. 1234/2007). Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament se aplică de la 1 ianuarie 2012. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 decembrie 2011. () JO L 299, 16.11.2007, p. 1. () JO L 114, 26.4.2008, p. 3. Pentru Comisie Președintele Josă Manuel BARROSO () JO L 324, 10.12.2005, p. 3.